section_heading: Produkcija
paragraph_text: Na snimanju su sudjelovali mnogi glazbenici koji su surađivali i na prethodnim albumima iz serije. Snimatelj albuma bio je Cashov dugogodišnji tehničar, David "Fergie" Ferguson, a sam je album, kao i njegov prethodnik, snimljen u Cash Cabin Studiu u Hendersonu u Tennesseeju te u Akadamie Mathematique of Philosophical Sound Research u Los Angelesu. Gitaristu Mikeu Campbellu i klavijaturistu Benmontu Tenchu, koji su svirali na svim albumima iz serije osim prvog, u studiju su se pridružili Matt Sweeney i Jonny Polonsky, te Smokey Hormel. U pjesmi "Ain't No Grave" kao gosti su se pojavili Scott i Seth Avett iz The Avett Brothersa.